Kinnitatud: 16.01.2014

SA Võrumaa Arenguagentuur

juhatuse otsusega nr 2014-2

**Maakonna parimate ettevõtjate tunnustamise kord**

**Eesmärk:** Avaldada tunnustust Võrumaal tegutsevatele tublidele ettevõtjatele ja ettevõtetele.

**Üldkriteeriumid:**

* ettevõte tegutseb Võru maakonnas
* äriettevõte (mitte riigi- ega munitsipaalettevõte)
* majandusnäitajate alusel edukas ja stabiilne, hea mainega
* puuduvad pikaajalised maksuvõlgnevused

**Kategooriad:**

1. **Võrumaa ettevõtluse Suur Vedur 2013**
2. üle 50 töötaja
* tegutsenud kauem kui 24 kuud;
* edukas, st andnud olulise panuse piirkonna arengusse, stabiilselt\* investeerinud\* ja/või kasvanud\*, positiivse mainega

\* stabiilselt – järjepidevalt, mitte ainult ühe aasta lõikes

\* investeerinud – teinud investeeringuid ettevõtte laiendamiseks ja ettevõtte konkurentsivõime parandamiseks (sh infrastruktuur, tootmishooned, masinad ja seadmed, tootearendus jne)

\* kasvanud – ettevõtet laiendanud (sh suurendanud toodete nomenklatuuri, laiendanud tootmispinda, sisenenud uutele turgudele jne)

**2. Võrumaa ettevõtluse Väike Vedur 2013**

* alla 50 töötaja
* tegutsenud kauem kui 24 kuud;
* edukas, st andnud olulise panuse piirkonna ettevõtlusesse, stabiilselt investeerinud ja kasvanud, positiivse mainega

\* stabiilselt – järjepidevalt, mitte ainult ühe aasta lõikes

\* investeerinud – teinud investeeringuid ettevõtte laiendamiseks ja ettevõtte konkurentsivõime parandamiseks (sh infrastruktuur, tootmishooned, masinad ja seadmed, tootearendus jne)

\* kasvanud – ettevõtet laiendanud (sh suurendanud toodete nomenklatuuri, laiendanud tootmispinda, sisenenud uutele turgudele jne)

**3. Edukas startija 2013**

* tegutsenud alla 24 kuu;
* kiiresti kasvanud ja saavutanud edu\*;
* stabiilse ja/või kasvava töötajaskonnaga\*;
* innovaatiline\*;

\* kiiresti kasvanud ja saavutanud edu - nt turgude/ostjaskonna leidmisel, toodete väljaarendamisel jne.

\* stabiilse ja/või kasvava töötajaskonnaga - ettevõttes on välja kujunenud pikaajalise staažiga töötajaskond ja/või töötajate arv on pidevalt suurenenud;

\* innovaatiline – uuendusmeelne.

**Valikuprotsess:**

**-** kandidaate saavad esitada kohalikud omavalitsused, ettevõtjad, asutused, organisatsioonid, üksikisikud

- **ettepanekud koos põhjendustega tuleb saata hiljemalt 26. jaanuariks 2014 e-posti aadressil:** **ivi@vaa.ee** **või aadressil: Võrumaa Arenguagentuur, Jüri 12, 65620 Võru**

**-** laekunud kandidaatide seast valib komisjon välja võitjad. Komisjonil on õigus teostada kandidaatide vastavuskontrolli ning võtta esitatud kandidaatidega kontakti täiendavate andmete hankimiseks. Komisjonil on õigus välja anda täiendavaid eripreemiaid või jätta kandidaatide ebapiisavuse või mittekvalifitseerumise korral mõnes kategoorias auhind välja andmata.

- Parimate väljakuulutamine toimub **maakondlikul Eesti iseseisvuspäeva vastuvõtul veebruaris 2014.a.**